પ્રિયાંકભાઈએ TPA દ્વારા આવેલા જવાબની કૉપી નયનભાઈને મોકલાવી, યોગ્ય માર્ગદર્શન આપવા જણાવ્યું. એના પ્રત્યુત્તરમાં જણાવ્યું કે પ્રાચીન સમયમાં સામા પક્ષ પર હુમલો કરતાં પહેલાં યુદ્ધના નિયમ મુજબ સાવધાન શબ્દનું ઉચ્ચારણ કરવું જરૂરી હતું. એ મુજબ આપણે પણ RTIના બ્રહ્માસ્ત્રનો ઉપયોગ કરતાં પહેલાં જેના પર હુમલો કરવાના છીએ એને સાવચેત કરીએ અર્થાતા એક છેલ્લા પ્રયાસ તરીકે વીમા-કંપની નૅશનલ ઇન્શ્યૉરન્સને પત્ર લખીએ અને જણાવીએ કે અમારો દાવો મંજૂર કરો અથવા RTI કાયદાનો સામનો કરો.